კლაუდია რენკინი

**კლაუდია რენკინი** ( დ. 4 სექტემბერი, 1963  ) — ამერიკელი პოეტი, ესეისტი, დრამატურგი და რამდენიმე ანთოლოგიის რედაქტორი. ავტორია ხუთტომეულისა, რომელიც შედგება  ლექსების, ორი პიესისა და სხვადასხვა ესეებისგან.

## ბიოგრაფია 
კლაუდია რენკინი დაიბადა კინგსტონში, იამაიკაში.  ბავშვობაში ემიგრაციაში წავიდა შეერთებულ შტატებში. გაიზარდა ნიუ-იორკში და განათლება მიიღო უილიამსის კოლეჯსა და კოლუმბიის უნივერსიტეტში.

2003 წელს რენკინმა დაიწყო მუშაობა ჯორჯიის უნივერსიტეტის ასოცირებულ პროფესორად. 

იგი ასწავლიდა ინგლისურს პომონას კოლეჯში 2006 წლიდან 2015 წლამდე.  

მისი ნამუშევარი გამოქვეყნდა ბევრ ჟურნალში, მათ შორისაა ''Harper's, GRANTA*, *Kenyon Review* და *Lana Turner Journal.* ის არის *აფრიკის ქალიშვილების* კონტრიბუტორი, რომლის რედაქტორია მარგარეტ ბასბი.  რენკინი თანარედაქტორია ( ჯულიანა სპართან ერთად) ანთოლოგიური სერიებისა *ამერიკელი პოეტები 21-ე საუკუნეში: სადაც ლირიკა ხვდება ენას* .

ამერიკელი პოეტების აკადემიის სტიპენდიის გამარჯვებულის, რენკინის, ექსპერიმენტული პროექტი-ნაშრომი *Don't Me Be Lonely* (2004), აღიარებულია როგორც პოეზიის, ესეს, ლირიკისა და სატელევიზიო გამოსახულების უნიკალური ნაზავი. 

2014 წელს Graywolf Press-მა გამოსცა მისი  წიგნი *Citizen: An American Lyric.*
პოეტი მარკ დოტი მწერლის ნამუშევრებზე წერდა: „კლაუდია რენკინის ფორმალურად გამომგონებელი ლექსები იკვლევს მრავალი სახის საზღვრებს: დაუსახლებელ ტერიტორიას პოეზიასა და პროზას შორის, სიტყვასა და ვიზუალურ გამოსახულებას შორის, ასევე იმას შორის, თუ როგორი შეიძლება იყოს სუბიექტი და ჩვენი გზები; თუ როგორ  განისაზღვრება გარედან სუბიექტი კანის ფერით, ეკონომიკითა და გლობალური კორპორატიული კულტურით. ეს უშიშარი პოეტი  ამერიკულ პოეზიას უყალიბებს ახალ მიმართულებებს.“ 

2023 წლის *The Guardian-ის  მიმოხილვაში, მისი 2001 წლის კრებული *Plot-ის შესახებ*, კრიტიკოსი ქეით კელავეი წერდა: „უსიამოვნო და რთულია მისი წაკითხვა, ნაწილობრივ იმიტომ, რომ არღვევს ტაბუს.“ 

რენკინმა დამატებით დააარსა და კურირებს „რასობრივი წარმოსახვის ინსტიტუტს“, რომელსაც მან უწოდა "მოძრავი თანამშრომლობა სხვა კოლექტივებთან, სივრცეებთან, მხატვრებთან და ორგანიზაციებთან, რათა გაიმართოს ხელოვნების გამოფენები, საჯარო კითხვა, დიალოგი, ლექციები, სპექტაკლები და ჩვენებები , რომლებიც მოიცავს რასის თემას.“ 

2017 წელს რენკინი თანამშრომლობდა ქორეოგრაფთან და შემსრულებელ უილ როულსთან ნაწარმოების *რა რჩება* გენერირებისთვის. თანამშრომლები იყვნენ ტარა აიშა უილისი, ჯესიკა პრეტი, ლესლი კუიჯეტი და ჯერემი ტუსან-ბაპტისტი.  ნამუშევრის პრემიერა შედგა ბარდის კოლეჯში და შესრულდა სხვადასხვა ადგილას, მათ შორის  ნიუ-იორკში. როულსთან ინტერვიუში რენკინმა აღწერა, თუ როგორ მანიპულირებდნენ ტექსტი და ენა სპექტაკლში: „ მწერალი დიდ დროს ხარჯავს იმისთვის, რომ ყველა სიტყვა გადმოსცეს გრძნობით ან მოქმედებით და შეძლოს სიტყვებისგან თავის დაღწევა. მაგრამ მაინც ახერხებს სიტყვებისგან განთავისუფლებას და ეს გრძნობა განმაცვფრებს მე." 

### რასობრივი წარმოსახვითი ინსტიტუტი 
რასობრივი წარმოსახვითი ინსტიტუტი (TRII) არის ინტერდისციპლინარული კოლექტივი, რომელიც დაარსდა 2017 წელს რენკინის მიერ  2016 წელს მიღებული მაკართურის სტიპენდიის სახსრებით.  TRII არის აზროვნების ცენტრი მხატვრებისა და მწერლებისთვის, რომლებიც სწავლობენ თეთრკანიანთა ისტორიას და განიხილავენ რასას, როგორც კონსტრუქციას.   მისი მისიაა შეკრიბოს „კულტურული ლაბორატორია, სადაც აჩვენებენ  ჩვენი დროის  რასობრივ წარმოდგენებს, წაიკითხავენ, შეეწინააღმდეგებიან, ასევე, მოხდება კონტექსტუალიზაცია და დემისტიფიცირება“. 

რენკინი ორგანიზაციის ფიზიკურ სივრცეს განიხილავს მანჰეტენში,  მაგრამ სანამ შესაძლებელი იქნება, ინსტიტუტი მოძრაობს. 2017 წელს უიტნის ამერიკული ხელოვნების მუზეუმმა წარმოადგინა „რასის და წარმოდგენის პერსპექტივები: საღამო რასობრივ წარმოსახვით ინსტიტუტთან ერთად“, რათა განეხილა დანა შუტცის ნახატის *„ღია ყუთის“ შესახებ გაჩაღებული დებატები.* 2018 წლის ზაფხულში, TRII-მ წარმოადგინა "On Whiteness", გამოფენა, სიმპოზიუმი, ბიბლიოთეკა, რეზიდენციები და სპექტაკლები ნიუ-იორკში.

## რესურსები ინტერნეტში 
* 
* Claudia Rankine, Poet &#x2013; at Blue Flower Arts
* Claudia Rankine poems, essays, and interviews at Poets.org
* Claudia Rankine, "'The Condition of Black Life Is One of Mourning'", *The New York Times*, June 22, 2015
* Claudia Rankine, "The Meaning of Serena Williams", *The New York Times*, August 25, 2015
* Claudia Rankine, ''Amiri Baraka's 'S O S'*, *The New York Times Book Review*, February 11, 2015
* Claudia Rankine, Interview with Lauren Berlant  Archived September 15, 2017, at the Wayback Machine in *Bomb'' magazine, Issue 129, October 1, 2014
* Paula Cocozza, "Poet Claudia Rankine: 'The invisibility of black women is astounding'", *The Guardian*, June 29, 2015
* Situation Videos &#x2013; video essays on contemporary issues
* Academy of American Poets site &#x2013; Her site includes an excerpt from ''Don't Let Me Be Lonely''
* PennSound page: audio and video
* The Racial Imaginary Institute - official website

## სქოლიო 
კატეგორია:ამერიკის ხელოვნებისა და ლიტერატურის აკადემიის წევრები
კატეგორია:ამერიკელი ქალი პოეტები
კატეგორია:აფრო-ამერიკელი ქალი მწერლები
კატეგორია:აფრო-ამერიკელი პოეტები
კატეგორია:XXI საუკუნის ამერიკელი ქალი მწერლები
კატეგორია:XXI საუკუნის ამერიკელი პოეტები
კატეგორია:დაბადებული 1963
კატეგორია:ცოცხალი ადამიანები